În luna mai 2023, Nasrin Ameri a devenit mamă pentru prima oară, după ce a adus pe lume un băiețel perfect sănătos, iar de atunci viața sa s-a schimbat radical. Fosta prezentatoare TV și soțul său își concentrează toată atenția asupra copilului lor. Vedeta a fost prezentă recent la Gala Healh Beauty and Lifestyle și ne-a acordat un interviu exclusiv despre cum s-a schimbat relația cu partenerul său după ce au devenit părinți.
Fosta prezentatoare de la Antena Stars nu își mai încape în piele de fericire. Bruneta se poate declara o femeie împlinită, căci se bucură se o familie minunată, dar și de o carieră de succes. Chiar dacă a luat o pauză de la TV, Nasrin se ocupă în prezent de podcast-ul său, având invitați de seamă.
La aproape un an de când a devenit mamă, vedeta se pregătește acum de tăierea moțului. Frumoasa mămică ne-a dezvăluit cât de calmă și răbdătoare este cu fiul său:
"Observ că este un copil cu personalitate și nu exagerez, mămicile știu la ce mă refer. Vreau să îl fac independent.
Bineînțeles, mie îmi place să depindă de mine, să mă strige mereu, dar dacă îl văd că a căzut nu mă panichez, nu îi arăt că mă sperii, ci sunt acolo în spatele lui, să știe că sunt mereu acolo, doar este bobocelul meu.
Să știi că până acum sunt o mămică relaxată, cel puțin pentru moment, dar vedem cum va fi pe viitor.", ne-a declarat Ameri Nasrin, în exclusivitate pentru Playtech Știri.
Nasrin Ameri și partenerul său de viață și-au unit destinele în august 2021, iar la un an după marele eveniment, fosta prezentatoare a devenit mama unui băiețel sănătos și frumos. Vedeta ne-a dezvăluit cum s-a schimbat relația cu soțul său după ce au devenit părinți:
"Suntem la fel, aceiași noi doi care eram și înainte, dar mult mai preocupați de ceea ce se întâmplă în viața noastră acum. Suntem mult mai responsabili, mult mai uniți.
O noapte nedormită poate își spune cuvantul a doua zi, poate nu am dispoziția necesară, dar sunt acele momente, când vine copilul și îți zâmbește, ieși cu el la plimbare, spune "mama", "tata", iar atunci uiți de oboseală, de orice!", ne-a spus Nasrin, în exclusivitate pentru Playtech Știri.
De altfel, Nasrin ne-a dezvăluit care a fost primul cuvând rostit de fiul său. Din păcate, nu a fost "mama", așa cum și-ar fi dorit ea:
"Primul cuvant pe care l-a spus a fost "papa", deci nici "mama" , nici "tata"… Apoi a urmat "tata", da, eu am fost ultima. Prima oară a fost mâncarea, asta este, am fost un pic invidioasă.", ne-a mai spus Nasrin.
De când și-a dat demisia de la Antena Stars, Ameri Nasrin a primit mai multe oferte pentru anumite poriecte TV, dar nu s-au concretizat. Vedeta așteaptă un format pe măsura așteptărilor sale, iar între timp, se ocupă de podcast-ul său care are un real succes:
"Sunt pregatită să revin la TV, dar într-un format în care m-aș simți bine și confortabilă. Am primit oferte, dar nu s-au concretizat.
Trebuie să simți, iar discuțiile pe care le-am avut și nu s-au concretizat, așa a fost să fie. Sunt sigură că va veni acel format perfect pentru mine!", ne-a declarat fosta prezentatoare de la Antena Stars, în exclusivitate pentru Playtech Știri.
Video: Cătălin Shadi Sîrbu